Jubileoj kaj memordatoj en novembro 2019
#000000
3. Antaŭ 120 jaroj naskiĝis Ernfrid Malmgren (1899-1923-1970), sveda oficisto, instruisto kaj esperantisto; sekretario (1931-40) kaj prezidanto (1945-48) de SEF, fondinto (1929) kaj prezidanto (1929-39) de Esperanta Turista Asocio, estrarano de UEA/IEL (1934-56), vicprezidanto de IEL (1938-47) kaj la unua prezidanto de la reunuigita UEA (1947-56); kunaŭtoro (kun H. Seppik) de la populara lernolibro Sistema kurso de Esperanto (1932); Honora Prezidanto de UEA (1962). — Legu pli en NDK, p. 190-191.
#000003
5. Antaŭ 110 jaroj naskiĝis Ivo Lapenna (1909-1928-1987), kroata kaj brita juristo kaj esperantisto, unu el la plej elstaraj organizantoj de la Esperanto-movado, kromnomata “konstruinto de la moderna UEA”, ĝenerala sekretario (1955-64) kaj prezidanto (1964-74) de UEA, kunfondinto de ICNEM kaj ties sola prezidanto (1980-87), fondinto de la konceptoj “aktiva neŭtraleco” kaj “humaneca internaciismo”, aŭtoro de Retoriko (1950), Aktualaj problemoj de la nuntempa internacia vivo (1952), La internacia lingvo: Faktoj pri Esperanto (1954), Elektitaj paroladoj kaj prelegoj (1966), Esperanto en perspektivo (kun U. Lins kaj T. Carlevaro, 1974), Hamburgo en retrospektivo (1975), Juraj terminologiaj problemoj (1987), Kritikaj studoj defende de Esperanto (1987) k. a. — Legu pli en NDK, p. 168-171.
#000004
6. Antaŭ 60 jaroj naskiĝis Halina Gorecka (1959-1979- ), sovetunia kaj ruslanda komputistino, socia aktivulino kaj esperantistino. Sekretario de REA (1992-94), estrarano (1994-97) kaj vicprezidanto (1994-95) de REU, peranto kaj kongresa peranto de UEA por Ruslando (1995- ). Redakciano de la almanako Sezonoj (1984-89), redaktoro de Ekzakte (kelkfoje dum 1982-2001) kaj Ruslanda Esperantisto (1991-2001), redakciano de La Ondo de Esperanto (1991-2019), kunfondinto kaj kungvidanto de Radio Esperanto (2008- ), direktoro de Kolektiva Esperanta Biblioteko (1982-98), Urala Esperanta Arkivo (1992-98) kaj Urala Libro-Servo (1982-2001). Kune kun sia edzo A. Korĵenkov eldonis 121 librojn en/pri Esperanto, kunaŭtoro de Esperanto en Ruslando (2000) kaj Nia diligenta kolegaro (2018), aŭtoro de pli ol mil artikoloj kaj recenzoj en/pri Esperanto; Laŭreato de la Esperanto-Kulturpremio de Aalen kaj FAME (2010) kaj de OSIEK-premio (2019).
#000006
8. Antaŭ 75 jaroj naskiĝis István Nemere (1944-1962- ), hungara verkisto kaj esperantisto, aŭtoro de ĉ. 700 libroj en la suma eldonkvanto pli ol 12 milionoj da ekzempleroj, inter kiuj estas 19 romanoj kaj tri novelaroj verkitaj en Esperanto. Kunfondinto (1991) kaj prezidanto (1991-99, 2002-04) de Esperanta PEN-Centro. Kvar liaj libroj ricevis la premion “La Verko de la Jaro”: La blinda birdo (1983), La monto (1985), La alta akvo (1986), Krias la silento (2002). — Legu pli en NDK, p. 213-214.
#000007
16. Antaŭ 130 jaroj naskiĝis Cecil “Tiny” Goldsmith (1889-1907-1972), brita komercisto kaj esperantisto; ekde 1926 ĉefa Esperanto-agando en Britio kiel administranto/sekretario de BEA, sekretario de tri UKoj en Britio (1930, 1938, 1949), direktoro de UEA/IEL (1936-47), ĝenerala sekretario de UEA (1947-54), redaktoro de Esperanto Internacia (1940-1947). Kunfondinto (1928) de la eldonejo The Esperanto Publishing Company Ltd, kiu eldonis pli ol cent Esperanto-librojn; tradukinto de la romano Murdo en la orienta ekspreso de A. Christie (1937). — Legu pli en NDK, p. 105-106.
#000008
19. Antaŭ 160 jaroj naskiĝis Maurice Rollet de l’Isle (1859-1903-1943), franca hidrografo, mararmeano (admiralo) kaj esperantisto; prezidanto de ISAE (1922-26), membro (1933-43) kaj prezidanto de la Akademio de Esperanto (1933-37), direktoro de la Akademia sekcio de kontrolo (1934-39), ĉeforganizanto de konferenco por uzado de Esperanto en sciencoj (Parizo, 1925); aŭtoro de Provo de Marista Terminaro (1908), Konsilaro por la farado de la sciencaj kaj teknikaj vortoj (1911), Cours pratique d’Espéranto (1926), Scienca fundamenta Esperanta terminaro (1931) k. a.; honora prezidanto de SFPE (1923), honora membro de UEA (1934). — Legu pli en NDK, p. 241-243.
#000009
Demonstraj versioj de “La Ondo”
Musklaku la kovrilon por legi pliajn informojn.
#000015